stanford-oval/wikipedia huggingface dataset:
You (Tornike Qipianin kappale)

|  You |
| --- | --- |

Kappaleen tiedot
Esittäjä(t):  Tornike Qipiani
Levy-yhtiö:  GPB, Universal Music Denmark
Kesto:  3:03
Tyylilaji:  rock, pop rock, bluesrock
Julkaistu:  maaliskuu 2021
Säveltäjä(t):  Tornike Qipiani
Sanoittaja(t):  Tornike Qipiani
Tuottaja(t):  Aleko Berdzenishvili
Euroviisutiedot
Vuosi:  2021
Maa:  Georgia
Kieli:  englanti
Sijoitus semifinaalissa:  16.
Pisteet semifinaalissa:  16
Video:  videolinkki
Aikajärjestys
 ◄ ”Take Me As I Am” (2020) 
 ”Lock Me In” (2022) ► 
You on georgialaisen laulajan Tornike Qipianin esittämä kappale, jolla hän edusti Georgiaa vuoden 2021 Eurovision laulukilpailussa, Rotterdamissa.
Kappale kilpaili toisessa semifinaalissa, jossa se sijoittui kuudeksitoista ja täten karsiutui finaalista.
Lynchia tarsata

| Lynchia tarsata> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kaksisiipiset Diptera
Heimo::  Täikärpäset Hippoboscidae
Suku::  Lynchia
Laji::  tarsata
Kaksiosainen nimi
 Lynchia tarsata  Maa, 1969 
Infobox OKNimi-testi OK: 
Lynchia tarsata on täikärpästen (Hippoboscidae) heimoon ja Lynchia-sukuun kuuluva eläinlaji. Tieteellisen nimen sille antoi ensimmäisenä Maa vuonna 1969. Sillä ei ole alalajeja.
Lynchia tarsata esiintyy luonnonvaraisena Thaimaassa.
Kirjallisuutta

Peterson, B. V.: ​.  A synopsis of the genus Parasimulium Malloch (Diptera: Simuliidae), with description of one new subgenus and two new species. Proc. Ent. Soc. Washington 79: 96-106., 1977.
Austen, E. E.: ​.  Do house-flies hibernate? Ent. mon. Mag. 50: 39-40. Also in Entomologist 47: 69-70., 1914.
Make Yourself

| Make Yourself Incubus |
| --- | --- | --- |

Studioalbumin tiedot
 Äänitetty : toukokuu - kesäkuu 1999 Los Angelesissa, Kaliforniassa
 Julkaistu: 26. lokakuuta 1999
 Formaatti: CD
 Tuottaja(t): Scott Litt ja Incubus
 Tyylilaji: Alternative Rock
 Kesto: 48.12
 Levy-yhtiö: Sony BMG
Incubusin muut julkaisut
| S.C.I.E.N.C.E. 1997 | Make Yourself 1999 | When Incubus Attacks Volume 1 2000 |
Make Yourself on amerikkalaisen rock-yhtyeen Incubusin kolmas studioalbumi, joka julkaistiin 26. lokakuuta 1999. Sitä pidetään yleisesti yhtyeen parhaana albumina. Albumi on myynyt platinaa RIAA:n luokituksella Yhdysvalloissa. Albumi sisältää hittisinglet "Pardon Me", "Stellar", ja "Drive", jotka kaikki sijoittuivat kolmen parhaan joukkoon Billboardin Modern Rock Tracks -listalla.
Albumista julkaistiin myös "tour edition", joka sisälsi toisen CD:n, joka sisälsi kolme akustista kappaletta ja yhden livekappaleen.
Tämä on Incubusin ensimmäinen albumi, joka julkaistiin uuden DJ:n Chris Kilmore kanssa, joka korvasi DJ Lyfen.
Albumi sisältyy kirjaan 1001 Albums You Must Hear Before You Die.
Kappaleluettelo

Kaikki kappaleet kirjoittaneet Boyd, Einziger, Katunich, Kilmore ja Pasillas.
"Privilege" – 3:54
"Nowhere Fast" – 4:30
"Consequence" – 3:18
"The Warmth"– 4:24
"When It Comes" – 4:00
"Stellar" – 3:20
"Make Yourself" – 3:03
"Drive" – 3:52
"Clean" – 3:55
"Battlestar Scralatchtica" – 3:49
"I Miss You" – 2:48
"Pardon Me" – 3:44
"Out From Under" – 3:28
Japanin version bonusraita:
"Crowded Elevator" – 4:46
Kappaleluettelo > Tour edition bonuslevy

"Pardon Me (Akustinen)" – 3:47
"Stellar (Akustinen)" – 3:16
"Make Yourself (Akustinen)" – 3:13
"Drive (Live)" – 4:04
Kokoonpano

Brandon Boyd – laulu, lyömäsoittimet
Mike Einziger – kitara
Dirk Lance – basso
Chris Kilmore – DJ-mikseri
Jose Pasillas – rummut
Dave Holdridge – sello kappaleissa "Drive" ja "I Miss You"
Cut Chemist ja DJ Nu-Mark – skrätsäys kappaleessa "Battlestar Scralatchtica"
Listasijoitukset

Albumi
| Vuosi | Lista | Sijoitus | Albumin myynti |
| --- | --- | --- | --- |
| 1999 | Billboard 200 | 47 | 2,4 miljoonaa |

Singlet
| Vuosi | Single | Lista | Sijoitus |
| --- | --- | --- | --- |
| 1999 | "Pardon Me" | Modern Rock Tracks | 3 |
| 1999 | "Pardon Me" | Mainstream Rock Tracks | 7 |
| 2000 | "Stellar" | Modern Rock Tracks | 2 |
| 2000 | "Stellar" | Mainstream Rock Tracks | 17 |
| 2001 | "Drive" | Modern Rock Tracks | 1 |
| 2001 | "Drive" | Mainstream Rock Tracks | 8 |
| 2001 | "Drive" | Billboard Hot 100 | 9 |

Incubus
| --- | --- |
Studioalbumit:   Fungus Amongus  S.C.I.E.N.C.E.  Make Yourself  Morning View  A Crow Left of the Murder...  Light Grenades  If Not Now, When?  8 
EP:t:   Enjoy Incubus  When Incubus Attacks Volume 1  Friends and Lovers 
Livealbumit:   Live at Lollapalooza 2003  Live in Japan 2004  Live in Sweden 2004  Live in Malaysia 2004 
DVD:t:   When Incubus Attacks Volume 2  Morning View Sessions  Alive at Red Rocks  Look Alive 
Singlet:   ”Pardon Me”  ”Stellar”  ”Drive”  ”Wish You Were Here”  ”Warning”  ”Nice to Know You”  ”Circles”  ”Are You In?”  ”Megalomaniac”  ”Talk Shows on Mute”  ”Make a Move”  ”Anna Molly”  ”Dig”  ”Oil and Water”
Makedonia talviolympialaisissa 2018

Pohjois-Makedonia osallistui Pyeongchangin talviolympialaisiin 2018 nimellä Entinen Jugoslavian tasavalta Makedonia. Maata edusti kolme urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Stavre Jada.
Joukkue > Alppihiihto

Makedonia sai alppihiihtoon maapaikan yhdelle miehelle.
Antonio Ristevski
Joukkue > Maastohiihto

Makedonia sai maastohiihtoon maapaikan yhdelle miehelle ja yhdelle naiselle.
Stavre Jada
Viktorija Todorovska
Ylä-Urpala

Tax free kaupparakennus Ylä-Urpalan rajanylityspaikan lähellä.
Ylä-Urpala eli Torfjanovka (ven. Торфяновка) on maaseututaajama Venäjällä Suomen rajan tuntumassa, Leningradin alueen Viipurin piirin Tienhaaran kunnassa. Asukasluku on noin 300 (2008).
Ylä-Urpalassa sijaitsee Helsingin ja Pietarin välisen E18-tien rajanylityspaikan Venäjän puoleinen raja-asema, noin 3 km Suomen Vaalimaan raja-asemasta ja 2 km valtakunnanrajasta itään. Vaalimaan–Ylä-Urpalan rajanylityspaikka on vilkkain Suomen ja Venäjän välisistä rajanylityspaikoista.
Ylä-Urpala Suomessa

Ylä-Urpala oli yksi Suomen Virolahden kunnan kylistä, jotka talvi- ja jatkosodan jälkeen jäivät Neuvostoliitolle luovutetulle alueelle.
Kuvanveistäjä Johannes Takanen syntyi kylässä vuonna 1849. Kylän entiset asukkaat ovat perustaneet Ylä-Urpala seura ry:n.
Wii Sports Resort

| Wii Sports Resort |
| --- | --- |


Kehittäjä:  Nintendo
Julkaisija:  Nintendo
Jakelija:  Nintendo eShop
Ohjaaja:  Takayuki Shimamura ja Yoshikazu Yamashita
Tuottaja:  Katsuya Eguchi
Pelisarja:  Wii ja Wii Sports
Julkaistu:   26. heinäkuuta 2009  25. kesäkuuta 2009  24. heinäkuuta 2009
Lajityyppi:  urheilupeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 7  USK 6 
Alusta:  Wii
Jakelumuoto:  Wiin optinen 12 cm levyke
Lisää peliartikkeleitaVideopelien teemasivulla
Infobox OK   : 
Wii Sports Resort on Nintendon kehittämä urheilupeli, joka julkaistiin Wii-pelikonsolille kesällä 2009. Pelissä on pelattavana kaksitoista eri urheilulajia, muun muassa miekkailu, jousiammunta ja melonta. Pelissä käytetään hyväksi Wii Remoten Wii MotionPlus -lisälaitteen liikkeentunnistus-ominaisuutta. Jousiammunnassa, vesiskootteriajelussa ja pyöräilyssä käytetään Nunchuck-ohjainta.
Pelaaminen > Tietokonehahmot

Tietokonemiihahmoja ovat muun muassa Hiromasa, Gabriele, Siobhan, Emma, Fritz ja Helen. Tietokonehahmot toimivat pelaajan vastustajina yksinpelitilassa.
Pelaaminen > Tasot

Pelissä on lukuisia eri tasoja. Pelaajan oma taso nousee, kun hän suorittaa haasteita pelissä.
Pelaaminen > Ansiomerkit

Jokaisesta lajista voi ansaita viisi erilaista ansiomerkkiä (stamps)(Oranssit kukat) tekemällä ennätystuloksia tai täyttämällä tiettyjä ehtoja.
Lajit

Pelin lajeja ovat miekkailu, vesilautailu, frisbee, jousiammunta, koripallo, pöytätennis, golf, keilailu, vesiskootteriajelu, melonta, pyöräily ja ilmaurheilu (laskuvarjohyppy, saaren ylilento ja lähitaistelu).
Lajit > Miekkailu

(engl. Swordplay)
Kaksintaistelussa (engl. Duel) pelaaja taistelee tietokoneen eri hahmoja vastaan. Seuraavan hahmon vaikeustaso on suurempi kuin edellisen hahmon. Pelissä yritetään miekkailla ja lopulta tiputtaa vastustaja areenalta veteen. Jos kumpikaan ei onnistu siinä tulee tasapeli. Pelissä on kolme kierrosta. Jos kummatkin ovat voittaneet yhtä monta kertaa, pelataan bonuskierros aiempaa selvästi pienemmällä areenalla. Kaksintaistelun mestari on Matt. Kun pelaaja on voittanut Mattin, jo voitetut hahmot tulevat pelaajaa vastaan entistä vaikeampina. Kun pelaajan taso on noussut yli 1000 pisteen, pelaajan suojat muuttuvat. Sama tapahtuu uudestaan pelaajan tason noustua yli 2000 pisteen. Pelaaja voi pelata myös toista pelaajaa vastaan.
Nopeusleikkauksessa (engl. Speed Slice) Matt heittää pelaajalle ja tietokonehahmolle erilaisia esineitä, jotka pitäisi leikata nuolen mukaisesti mahdollisimman nopeasti. Se kumpi on ollut yhteensä kymmenen kertaa nopeampi voittaa. Tämän pelin mestari on Matt. Kun pelaaja pelaa Mattia vastaan, tavaroita heittää Mattin sijasta Ryan. Kun pelaajan taso on noussut yli 1000 pisteen, pelaajan suojat muuttuvat. Sama tapahtuu uudestaan pelaajan tason noustua yli 2000 pisteen. Tätäkin peliä pelaaja voi pelata toisen pelaajan kanssa.
Yhteenotossa (engl. Showdown) pelaaja taistelee joukkoa tietokonehahmoja vastaan. Pelaaja häviää kolmesta osumasta. Tietokonehahmoilla on erilaisia suojia. Vihreäsuojaiset ovat helpoimpia ja häviävät jo yhdestä osumasta. Keltasuojaiset hieman vihreitä vaikeampia. He saattavat yllättäen suojata itseään. Hekin kuitenkin häviävät vain yhdestä osumasta. Punasuojaiset ovat vaikeampia kuin keltaiset. He puolustavat enemmän ja häviävät kahdesta osumasta. Violettisuojaiset ovat punaisia vaikeampia. He häviävät kahdesta osumasta. Mustasuojaiset ovat vaikeimpia ja häviävät kolmesta iskusta. Mustasuojaisia vastuksia on kahta sorttia: kesken tasoa olevat ja joka tason viimeiset vastustajat. Tasoja on yhteensä 20. Viimeisen tason viimeinen vastustaja on Matt. Kun pelaajan taso on noussut yli 1000 pisteen, pelaajan suojat muuttuvat. Sama tapahtuu uudestaan pelaajan tason noustua yli 2000 pisteen. Tätä peliä voi pelata vain yksin.
Lajit > Vesilautailu

(engl. Wakeboarding)
Vesilautailussa käytetään veneestä tulevia aaltoja hyppyreinä ja tehdään temppuja, joista saa pisteitä. Niin kauan kun pelaaja osuu ilmasta hienosti veteen, temput hienontuvat ja pisteet, joita niistä saa, kasvaa, mutta vain 100 pisteeseen asti. Pelissä on eri vaikeustasoja. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Lajit > Frisbee

(engl. Frisbee)
Frisbee koirassa (engl. Frisbee Dog) heitetään koiralle Frisbeetä. Frisbeen pitää osua rinkulan sisäpuolelle, jotta koira saa sen kiinni. Rinkuloita on kolme ja ne ovat toistensa sisällä. Suurin on sininen, joka on 10 pisteen arvoinen. Sen sisällä on oranssin värinen, joka on 50 pisteen arvoinen. Oranssin sisällä on violetti, joka on 100 pisteen arvoinen. Pelissä on kymmenen kierrosta ja rinkulat siirtyvät välille. Kierrokselle voi tulla myös iso ilmapallo, joka on joko 50 tai 100 pisteen arvoinen. Sellaiseen osuessaan saa lisäpisteitä, mutta frisbeen on osuttava rinkulan sisälle, jotta niitä tulee.
Frisbee Golfissa (engl. Frisbee Golf) yritetään heittää frisbee isoon ympyrälieriön muotoiseen objektiin. Frisbee ei voi mennä sen läpi. Mitä vähemmillä heitoilla siihen osuu sitä vähemmän pisteitä tulee. Pelaaja, joka saa vähiten pisteitä voittaa. Pelissä on valittavana kolme Frisbeetä, kuten myös tosielämän lajissa. Peli suosittelee aina jotakin frisbeetä. Pelissä on eri vaikeustasoja ja eri määrä ratoja. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Lajit > Jousiammunta

(engl. Archery)
Jousiammunnassa yritetään osua jousella maaliin. Pelissä on eri vaikeustasoja ja ratoja. Pelissä pelaajan ja maalin välisen etäisyyden lisäksi ampumiseen vaikutta myös tuulen suunta ja nopeus. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa. Pelissä käytetään Nunchukia.
Lajit > Koripallo

(engl. Basketball)
Kolmen pisteen kilpailussa (engl. 3-Point Contest) pelaaja yrittää saada määrätyssä ajassa mahdollisimman paljon koreja. Palloja on viidessä eri paikassa, ja kun yhdestä loppuu pallot, hahmo siirtyy seuraavaan. Värillisestä pallosta saa enemmän pisteitä. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Kolme vastaan kolme pelissä (engl. 3-on-3 Game) pelataan kolmen hahmon joukkueella kolmen tietokonehahmon joukkuetta vastaan. Pelaaja pelaa yksin, ja syöttelee muille hahmoille, jolloin pelaaja siirtyy hallitsemaan toista hahmoja. Pelaaja voi valita vain joukkueen johtajahahmon. Muut kaksi hahmoa valitaan satunnaisesti muista hahmoista. Kolme vastaan kolme pelin mestari on Tommy, jonka joukkueeseen kuuluu Eva ja Tyrone. Pelaaja voi pelata myös toista pelaajaa vastaan.
Lajit > Pöytätennis

(engl. Table Tennis)
Ottelussa (engl. Match) pelaaja kohtaa tietokonehahmon pöytätenniksessä. Pelin voittaa se, joka saa ensin kuusi pistettä. Peli jatkuu, jos vastustaja ei ole hävinnyt vähintään kahdella pisteellä. Ottelun mestari on Lucía. Pelaaja voi pelata myös toista pelaajaa vastaan.
Palauttamishaasteessa (engl. Return Challenge) pelaajan pitää lyödä pallo takaisin syöttäjälle, joka ei kuitenkaan lyö sitä takaisin vaan syöttää aina uuden pallon. Jokaisesta hyväksytystä palautuksesta saa pisteen. Pelaaja ei saa päästää yhtäkään palloa ohi tai palauttaa sitä väärin. Jos näin tapahtuu peli loppuu. Pelin syöttäjänä toimii Greg. Paluttamishaastetta voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Lajit > Golf

(engl. Golf)
Golfissa pelaajan pitää saada eri mailojen avulla pallo reikään mahdollisimman vähillä lyönneillä. Pelissä on eri vaikeustasoja ja eri määrä ratoja. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa. Tämä on toinen peleistä, joka löytyy myös Wii Sportsista.
Lajit > Keilailu

(engl. Bowling)
Kymmenen keilan peli (engl. 10-Pin Game) on normaali keilailu. Pelaajan pitää kaataa radan päässä olevat keilat keila palloilla. Radan reunoilla on kourut, joihin pallo ei saa osua. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa. Tämä on toinen peleistä, joka löytyy myös Wii Sportsista.
Sadan keilan peli (engl. 100-Pin Game) on keilailua, mutta sadalla keilalla. Pelissä ei ole kouruja eli kaatoa voi myös yrittää seinän kautta. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Pallon hallinta (engl. Spin Control) on kuin keilailua, mutta radalla on este tai esteitä, joiden ohi pallo pitäisi saada kaatamaan keiloja esimerkiksi kierteen avulla. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa.
Lajit > Vesiskootteriajelu

(engl. Power Cruising)
Pujottelu radalla (engl. Slalom Course) pelaaja yrittää päästä kelluvien renkaiden läpi kymmenessä sekunnissa edellisestä. Mitä nopeammin kehän läpi pääsee sitä enemmän pisteitä saa. Joissakin kehissä on rengas. Jos sen läpi pääsee, saa kaksinkertaiset pisteet. Pelissä on eri vaikeustasoja. Peliä voi pelata 1-4 pelaajaa. Kun pelaaja pelaa yksin, vastaan ei tule tietokonehahmoa. Pelissä käytetään Nunchukia.
VS-pelissä (engl. VS) kaksi pelaajaa on vastakkain ja menevät järjestyksessä olevien kehien läpi ja yrittävät päästä maaliin. Kaikkien kehien läpi on pakko päästä. Pelaaja, joka pääsee nopeiten kaikkien kehien läpi ja maaliin voittaa. Peliä voi pelata tasan kaksi pelaajaa, eikä yksinpeli ole mahdollista. Pelissä käytetään Nunchukia.
Lajit > Melonta

(engl. Canoeing)
Nopeushaasteessa (engl. Speed Challenge) pelaaja yrittää päästä mahdollisimman nopeasti maaliin. Jos pelaajia on useampia, he tekevät yhteistyötä ja melovat samassa kanootissa. Pelissä on eri vaikeustasoja. Peliä voi pelata 1-4 pelaajaa. Vastaan ei tule tietokonehahmoa.
VS-pelissä (engl. VS) 2-4 pelaajaa kilpailevat toisiaan vastaan ja yrittävät päästä mahdollisimman nopeasti maaliin. Pelaaja, joka pääsee ensimmäisenä maaliin voittaa. Peliä ei voi pelata yksin.
Lajit > Pyöräily

(engl. Cycling)
Maantieajossa (engl. Road Race) pelaaja tai pelaajat pyöräilevät 29 tietokonehahmoa vastaan ja ovat alussa viimeisiä. Pelaajan tarkoitus on kiriä ja päästä mahdollisimman hyvälle sijoitukselle. Jos pelaaja pyöräilee liian kovaan tauotta hän väsyy ja pitää juomatauon. Pelaajan kunnon näkee ylhäällä olevista sydämistä. Ratoja on yhteensä kuusi. Pelaaja tai pelaajat voivat pelata myös monen radan kilpailuja. Nämä monen radan kilpailut ovat joko kolmen tai kuuden radan kilpailuja. Kolmen radan kilpailussa on valittavana kahdet eri radat. Ensimmäiset radat ovat normaalin yhden radan kilpailun valittavina olevien ratojen kolme ensimmäistä rataa ja toiset radat normaalin yhden radan kilpailun valittavina olevien ratojen viimeiset kolme rataa. Kuuden radan kilpailussa on vain yhdet radat, jotka koostuvat kaikista normaalin yhden radan kilpailun valittavina olevista radoista. Jokainen kilpailun rata alkaa siitä mihin edellinen rata loppui ja pelaaja tai pelaajat ja tietokonehahmot jäävät siihen sijoitukseen johon edellisessä radassa jäivät. Ensimmäisessä radassa pelaaja tai pelaajat aloittavat viimeiseltä sijalta. Kolmen radan kilpailussa pelaajaa tai pelaajia vastaan kilpailee 49 tietokonehahmoa ja viiden radan kilpailussa 99 tietokonehahmoa. Maantieajoa voi pelata 1-2 pelaajaa. Kahdella pelaajalla pelatessa pelaajat ajavat tandempyörällä. Pelissä käytetään Nunchukia.
VS-pelissä (engl. VS) pelaaja pelaa toista pelaajaa vastaan. Pelissä on useita muitakin tietokonehahmoja vastakkain. Pelissä pelaajan tai pelaajien valmentajana toimii Vincenzo ja lähtölaskentaa hoitamassa on James. VS-peliä voi pelata tasan kaksi pelaajaa, eikä yksinpeli ole mahdollista. Pelissä käytetään Nunchukia.
Lajit > Ilmaurheilu

(engl. Air Sports)
Laskuvarjohypyssä (engl. Skydiving) pelaaja hyppää lentokoneesta. Kun hän tarttuu toiseen hahmoon, hän laukaisee valokuvausajastimen. Mitä enemmän hahmoja on käsikädessä kuvassa sitä enemmän pisteitä tulee. Pelaaja voi yrittää ottaa muita kuvia. Lopuksi pelaaja yrittää päästä kolmen renkaan läpi. Jos se onnistuu, saa lisää pisteitä. Peliä voi pelata vain yksi pelaaja.
Saaren ylilennossa (engl. Island Flyover) pelaajan pitää löytää kaikki ympyrän sisällä olevat i:t. Näitä on yhteensä 80. Pelissä voi valita kolme vuorokauden aikaa, joista kaksi avautuu, kun i:tä on löydetty tarpeeksi. Kun kaikki i:t on löydetty, pelaaja voi yrittää löytää ne kaikki kaikissa kolmessa vuorokauden ajassa. Peliä voi pelata vain yksi pelaaja.
Lähitaistelussa (engl. Dogfight) kahdella pelaajalla on lentokoneissaan pallo, jossa on aluksi 20 pistettä. Pelaajat yrittävät ampua toistensa ilmapalloja. Ilmapalloihin voi saada lisää pisteitä eri paikoista. Pisteitä voi olla maksimissaan 30. Ilmapallon koko kasvaa pelaajan pistekertymän mukana. Pelin voittaja on se, kumpi saa toisen pelaajan pallosta pisteet pois kokonaan, tai kummalla on enemmän pisteitä pallossaan ajan loputtua. Lähitaistelua voi pelata tasan kaksi pelaajaa, eikä yksinpeli ole mahdollista.
Spin-off

Vuonna 2011 Nintendo 3DS:lle julkaistiin Wii Sports Resortin Pilotwings-pelisarjaan kuuluva spin-off, Pilotwings Resort, joka sijoittuu samaan paikkaan kuin Wii Sports Resort.
Aiheesta muualla

Wii Sports Resort Nintendo.comissa (Arkistoitu – Internet Archive) (englanniksi)
Wuhu-saari, Wii Sports Resortin pääsaari
Macaon historiallinen keskusta

Macaon historiallinen keskusta on vanhin osa Kiinan kansantasavallan erityishallintoalue Macaota. Se on Unescon maailmanperintökohde vuodesta 2005.
Macao oli Portugalin hallinnossa 1600-luvun puolivälistä vuoteen 1999, jolloin se siirtyi Kiinan alaisuuteen. Historialliset kadut, yksityiset ja julkiset portugalilaiset ja kiinalaiset rakennukset tarjoavat ainutlaatuisen todistuksen itä- ja länsimaiden esteettisistä, kulttuurisista, arkkitehtuurisista ja teknologisista yhteisvaikutuksista. Alueeseen kuuluu myös linnoitus ja Kiinan vanhin majakka.
| Kuva | Nimi | Sijainti |
| --- | --- | --- |
|  | A-Ma-temppeli | 22°11′11″N, 113°31′55″E |
|  | Maurilainen kasarmi | 22°11′13″N, 113°31′59″E |
|  | Mandariinin talo | 22°11′19″N, 113°32′05″E |
|  | Seminario de San Jose | 22°11′26″N, 113°32′13″E |
|  | Dom Pedro V-teatteri | 22°11′31″N, 113°32′17″E |
|  | Leal Senado | 22°11′37″N, 113°32′23″E |
|  | Macaon katedraali | 22°11′37″N, 113°32′30″E |
|  | Misericordia - Armon talo | 22°11′38″N, 113°32′25″E |
|  | São Paulon kirkon rauniot | 22°11′51″N, 113°32′27″E |
|  | São Lourençon kirkko | 22°11′26.5″N, 113°32′12.5″E |
|  | Na Tcha-temppeli | 22°11′52″N, 113°32′26″E |
|  | Macaon kaupunginmuuri | 22°11′52″N, 113°32′26″E |
|  | Fortaleza do Monte | 22°11′50″N, 113°32′33″E |
|  | Fortaleza da Guia | 22°11′48″N, 113°32′59″E |
Aiheesta muualla

Kuvia tai muita tiedostoja aiheesta Macaon historiallinen keskusta Wikimedia Commonsissa
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Wolf Roth

Wolf Roth (s. 22. elokuuta 1945 Torgau, Saksin osavaltio, Itä-Saksa) on saksalainen pitkänlinjan näyttelijä, joka on näytellyt mm. sarjoissa Kettu, Kahden keikka, Siska ja Derrick.
Roth on naimisissa Barbara Mayn kanssa. Heillä on yksi poika.
Lynchburgin taistelu

Lynchburgin taistelu (engl. Battle of Lynchburg) oli Virginian Lynchburgissa 17. kesäkuuta–18. kesäkuuta 1864 käyty Yhdysvaltain sisällissodan taistelu. Taistelussa kohtasivat Unionin kenraalimajuri David Hunterin ja Konfederaation kenraaliluutnantti Jubal Earlyn joukot. Taistelu päättyi Konfederaation voittoon.
Tapahtumien kulku

David Hunterin johtamat joukot marssivat Lexingtonista kohti Lynchburgia, jossa sijaitsi Konfederaation hallussa olleita rautateitä, kanavia ja sairaala. Päästyään kaupungin laitamille 17. kesäkuuta Hunter joutui taisteluun, kun rautateitä pitkin Charlottesvillesta saapuneet Jubal Earlyn etujoukot tulivat puolustamaan kaupunkia. Hajanaisten yhteenottojen jälkeen Hunter päätti vetäytyä taistelusta seuraavana päivänä, koska hänen joukkonsa kärsivät varustepulasta.
Osapuolet menettivät taistelussa yhteensä noin 900 miestä.